Oka

Oka (osmanlijski turski: اوقه) bila je osmanlijska jedinica za masu, koja je odgovarala 400 dirhema (osmanlijski dram). Njena vrijednost nije bila stalna, ali je u kasnom periodu carstva standardizirana na 1,282945 kilograma.Brittanica, 1911Halil Inalcik:
 An Economic and Social History of the Ottoman Empire, Volume 1, Cambridge University Press, 1997.  Danas se najčešće upotrebljava izraz oka, mada se u modernom turskom jeziku koristi okka, a engleskom oke. Naziv okka također se koristi u turskim djelima koja obrađuju historiju Osmanlijskog carstva.

U Turskoj, danas se tradicionalna jedinica naziva eski okka (stara oka) ili kara okka odnosno "crna oka", dok je yeni okka (nova oka) zapravo kilogram.Diran Kélékian, Dictionnaire Turc-Français, Constantinople: Imprimerie Mihran, 1911.

U Grčkoj, riječ "oka" (οκά, množ. οκάδες) je standardizirana jedinica za masu kao 1,282 kg, i održala se u upotrebi sve do 31. marta 1953. kada su sve tradicionalne jedinice ukinute.Γ. Μπαμπινιώτης (Babiniotis), Λεξικό της Νέας Ελληνικής Γλώσσας, Atina, 1998.  U Grčkoj je metrički sistem (SI sistem) usvojen 1876. ali su sve do 1953. stare jedinice ostale u upotrebi.Enciklopedija Britannica, 11. izd. 1911 Na Kipru, oka je ostala u upotrebi sve do 1980-ih.

U Egiptu, monetarna oka težila je 1,23536 kg, dok je u Tripolitaniji (danas Libija) iznosila 1,2208 kg, odnosno 2,5 artala.

Oka je također bila i jedinica za zapreminu. U Vlaškoj, ona je iznosila 1,283 litra tekućine odnosno 1,537 l žita (suhe materije). U Grčkoj, oka maslinovog ulja iznosila je 1,280 kg.

 Reference 

 Literatura 
 A.D. Alderson, Fahir İz, The Concise Oxford Turkish Dictionary, 1959.

Kategorija:Jedinice za masu
Kategorija:Jedinice za zapreminu
Kategorija:Zastarjele mjerne jedinice
Kategorija:Osmanlijske mjerne jedinice